کامی‌کازه

**کامی‌کازه** (جاپونی جه: 神風؛ تحت‌اللفظی معنی: **خدایِ وا**) کلمه‌ای هسته که ونه منشأ جاپون جوئه. این کلمه اتا جاپونی تیفون جه بییته بیّه که باعث رِقد هدائن موغولی کشتی‌ئونی بیّه که قرن سیزدهوم میلادی گادر خاستنه جاپون ره حمله هاکنن. غربی‌ئون فرهنگ دله، کامی‌کازه جاپونی خلبون‌هایی ره بائوته وونه که شه جان جه بگذشتنه. وشون جاپون امپراتوری و سال‌ئون آخر جهونی جنگ دوم، خارجی کشتی‌ئون حمله سَره شه ره کاشتنه. کامی‌کازه دیگهٔ انتحاری حملات ره بئوت هم وونه.

البته جاپونی‌ها شه کلمهٔ توکوبتوس کوگکی تای (特别攻撃队) جه استفاده کاردنه که به تحت‌اللفظی معنی «واحد ویژهٔ حمله» هسته و به صورت مخفف توکوتای (特攻队) استفاده بی‌یه. انتحاری حملات حاصله هوایی نیروی جا ره شینپو توکوبتوس کوگکی تای (神風特別攻撃隊) نومستنه. کامی‌کازهٔ کلمهٔ استفاده بئی په توسط امریکایی مترجمون، خادی جاپونی‌ها هم تدریجا این کلمه بَوردن ره شورع هاکردنه.

## تاریخ

پرل هاربر حمله بئی په، ۷ دسامبر ۱۹۴۱ گادِر، که جاپون ِنیرو ونه سَره امریکا ره شکست هدائه، جاپونی‌ئون ات‌خله شه کشتی جه (من‌جمله تموم ناوئون بالون‌ور)، جنگنده و بتترین خلبون‌هارا از دست هدانه. جاپون صنعت آمریکای صنعت توم، خله ضعیف بی‌یه. همینسه، متحده ایالات بتونسته شه رِقِدبورد کشتی‌ها و بالون‌ها ره جایگزین هاکنه، ولی جاپون فقط تونسته که خرابه چی‌ئون جه استفاده هاکنه. سال‌ئون ۱۹۴۳-۴۴، متفقون نیرو بوردنه جاپون سو. فیلیپین جنگ ِسَره که ۱۹-۲۰ ژوئن ۱۹۴۴ انجوم بیّه، جاپونی نیروئون فیلیپین سامون جه دَربیینه.

۱۵ جولای، سایپان (شومالی ماریانا جزایر دله) دکته متفقون نیروی دَس. بَیتن سایپان باعث بیّه که هوایی نیروی ِمتحده ایالات بتونده اونجه جه حمله به جاپون وسّه استفاده هاکنه. سایپان سقوط هاکرد په، جاپونی فرماندهون دونستنه متفقون بتونّه فیلیپین ره بَیرن. فیلیپین خله مهم بی‌یه چون وه آسیای جنوب‌شرق نفتی حوزه‌ئون و جاپون ِمیون دیّه. اگه جاپون ونه کنترل ره از دَس دائه، نتونسته شه کشتی‌ئون سوخت ره تهیه هاکنه. متفقون نیروئون ۱۷ اکتبر گادِر فیلیپین ره حمله هاکردنه و لایت ِدریامونا سَره جنگ پیش بموئه.

معاون دریاسالار تاکیجیرو اونیشی، جاپون هوایی نیرو ِمسئول، مانیل دله دیّه. وه دونسته که نتونده فقط چنتا خلبون جا متفقون ره شکست هاده. همینسه، وه تصمیم بیته اتا انتحاری حمله نیرو بساجه، ونه نوم ره وه «ویژه واحد حمله» بی‌یشته. اتا گروه خلبونی دانشجوئون جا که ۲۴تا داوطلب داشته. این گروه ره چارتا رجه دله تقسیم هاکردنه: **واحد شیکیشیما**، **واحد یاماتو**، **واحد آساهی**، و **یامازاکورا**. این نوم‌ئون ات‌تی وطن‌پرستونه شعر جا که واکا یا تانکا نوم دانّه جه بییته بیّه، که ونه شاعر «موتوری نوریناگا»ئه. این شعر دله دره گانه:

جاپونی‌ها لایت‌دریامونای جنگ دله شکست بخاردنه، اما انتحاری حملات خله موثر بی‌یه. اولین جان بگذشته جاپونی خلبون ۲۱ اکتبر ۱۹۴۴ به استرالیای دریایی نیروی بهترین ناو، اچ. ام. آ. اس. استرالیا ره حمله هاکرده. ۳۰تا ملوان این حمله دله، بمردنه از جمله این کشتی ِکاپیتان، امیل دچاینوکس. تا زمون ۲۶ اکتبر، ۴۷ توم ویشتر متفقون کشتی‌ئون جا ره حمله بَیبی‌یه. خله اینان غرق بینه *(مثل یواس‌اس سنت [[متحده ایالات]])* و یا خسارت بدینه.

این موفقیت اولیه، جاپونی فرماندهون ره مجبور کارده پیروزی وسّه کامی‌کازه‌ئون حملات  ره ویشتر هاکنن. همینسه خله از خلبون‌ها کامی‌کازه بیّن وسّه انتخاب بیینه. چن ماه سَره، ۲۰۰۰ بالون این کار وسّه آماده بیی‌یه. وقتی جاپونی‌ها بدینه که وشون بالون‌ها دره تموم وونه، کم کیفیت‌تر بالون‌ئون  ره این کار وسّه، ساتنه. بعضی از این بالون‌ها ره (مثل ناکاجیما کی-۱۱۵ تسروگی) ویشته چو و قدیمی موتورون جه بساته بینه. «فرود هندِل» ره کامی‌کازه‌ئون بِلِن بیّن بئی په، بالون دله جه دِمدانه بنه، چون دیگه نخاسنه فرود بیّن و بنشسّه دِباره اتا بالون ِدیگه سه اونتا ره کار بزوئن.

کامی‌کازه‌ئون بتترین فعالیت ۶ آوریل تا ۲۵ مه ۱۹۴۵ جا بی‌یه که اوکیناوای جنگ سَروئه، کیکوسوی عملیات  *(داوودی گل‌ئونی که ئو سَر درنه)* ره انجوم هدانه. اون گادِر، هفت رج وسّه کامی‌کازه‌ئون شه کار ره هاکردنه، که کلاً  ۱۵۰۰ تا جا ویشتر بالون و کامی‌کازه بمردنه. اونجه جا که کامی‌کازه ِخلبون‌ئون خلبونی آموزش ندیبینه و متفقون خلبون‌ها باتجربه بینه و ضمن دله اونان بالون بتتر کار کارده، زود بتونستنه کامی‌کازه‌ئون ره دمبدن. اما این حال جا، ات‌خله کامی‌کازه‌ئون جا فرار هاکردن و دشمن تش بزوئن ره موفق بینه. متفقون این نبرد دله بَوردنه، اما کلی ضرر بدینه و آخرسری حداقل ۲۱تا آمریکایی کشتی توسط کامی‌کازه‌ئون غرق بینه. برخی از متفقونِ دریاییِ نیرویِ کشتی‌ئون ِدیگه هم غرق بینه، و ده‌ها کشتی آسیب بدی‌یه، بینه.

صدها کامی کازه اضافی بالون، دفاع جاپون جای وسّه، نهایی حمله سه آماده بَینه. این حال جا، تسلیم بیّن جا جاپون ۱۵ آگوست گادر (پس از اتومی بمبارون هیروشیما و ناکازاکی و اعلام جنگ شوروی) وشون شه کامی‌کازه‌ئون ره کار نزونه.

## اثرات
چپ|170 پیکسل|انگشتدان|یواس‌اس لویی که کامی‌کازه‌ئون حملهٔ په، دره ترکنه.
این حملات مهم‌ترین آثار  بساته بیّن ات‌تی ترس میون متفقون نیروئون بی‌یه. زمونی که آمریکایی کشتی‌ئون شینه جنگ، خدمه خله کامی‌کازه جه ترسینه. آخرسری جهونی جنگ دوم، جاپون دریایی نیرو ۲۵۲۵تا بمرده و هوایی نیرو ۱۳۸۷نفر بمرده داشتنه. جاپون دولت گاته، ماموریت‌ئون باعث غرق ۸۱ کشتی و آسیب بدی‌ین ۱۹۵ کشتی بیّه. وشون گاتنه که کامی‌کازه خلبون حملات باعث بمردن ۸۰ درصد متفقون بمرده‌ئون جنگ دله بی‌یه.

آمریکایی منابع هم کامی‌‎کازهٔ ِغرق بیی کشتی‌ئون ره جاپون دولت بائوته جا کمتر اعلام هاکردنه. اما هنتا هم، وشون توافق دارنه که این آسیب خله زیاد بی‌یه. توجه جا متحده ایالات هوایی نیروی منبع، کامی‌کازه باعث غرق ۳۴ کشتی دریایی نیرو، آسیب بدی‌ین ۳۶۸ کشتی و بمردن ۴۹۰۰ ملوان و زخمی بیّن ۴۸۰۰ نفر بیّه. سال ۲۰۰۴ گادِر، جهونی جنگ دوم کتاب دله، مورخون (ویلموت و کراس) بائوتنه که ۷۰ آمریکایی کشتی جا ویشتر کامی‌کازه حمله‌ئون سَره، غرق بینه و یا خله آسیب بدینه..

## کامی‌کازه‌ئون عقاید

خله کامی‌کازه‌ئون جا شه به عنوان داوطلب ماموریت وسّه شینه عملیات دله. وشون معمولا خله جوون بینه، بین ۱۸ و ۲۴ ساله بینه. وشون باورون دله بمردن موقابل امپراتور ِدشمنون یَتـّا گت ِکار بی‌یه. که این اتا سامورایی‌ئون جا هسته. این ایده‌گیری ره «الزام» گاتنه و ات بخش دیگه جاپونی بورون جا که وه ره بوشیدو نومستنه، این بی‌یه که ونه اون چی وسّه که علاقه دارنه شه جان ره هادن. خلبون توکوتای، بائوته: خلبون‌ها، شه چـِش ره دَوندین. همینسه کامی‌کازه‌ئون شه چش ره وندستنه و لحظۀ آخر ونگ زونه «هیساتسو» که ات‌تی کلمه هسته که گانه مِن تومبه.

این حال جا، خله دیگه اجتماعی فشارون وسّه داوطلب بینه که ات‌تی آبروریزی حیساب وونه. چن نفر حرفه‌ای حلبون‌شون جا که انجوم هدائن انتحاری حملات وسّه، دستور بییتنه «اطاعت نظامی» وسّه شه کار ره هاکنن، نا افتخار وسّه. اتا اولین کامی‌کازه اولین خلبون‌شون جا، ستوان یوکیو سکی، بنویشته:نزدیک بئی په مجور هسنی دواطب بووئین:
:*من شه ره امپراتور و امپراتوردَیائون سه داوطلب کامی‌کازه بیّن نکاردمه، من داوطلب بَییمه چون مه ره دستور هدانه این کار ره هاکنم. *

مخصوص مراسم کامی‌کازه نشی په معمولاً اینتی بی‌یه که وشون اتا گولّه بیرنج ره ئو جه خاردنه. أی وشون دَس دله اتا مدال و کتانا شمشیر یشتنه. وشون شه ارسکنی سَر اتا بند یشتنه که نشون خورشید ِبَوردنه و «سنیباری» *(هزار تیکه کمربند)* وندستنه. خله جائون وشون بوردن گادر شه خانواده جا عبادت کاردنه. جوون خلبون‌ها ماموریت کامی‌کازه دله با توجه به اتا افسانه، چن‌بار کایمون ِسی پلی جه پرواز کاردنه.

## بن‌بنویشت

## دیگِر منبعون

* WW2DB: Kamikaze Doctrine. Chen, C. Peter. Accessed 2007-11-05.
* Kamikaze Images. Gordon, Bill. Accessed 30-08-2007.
* Kamikaze Footage. World War 2 Pictures in Color. Accessed 30-08-2007.
* An ex-kamikaze pilot creates a new world. Japan Visitor. Accessed 30-08-2007.
* Gyokusai. Antithesis Common Literary Magazine - Issue I, Autumn 2005. Jordan, Julie. Accessed 30-08-2007.
* The kamikaze pilot who chose life before empire. Times Online. Accessed 30-08-2007.
* Kaiten. Photos of the Kaiten Suicide Submarine at the NJ Naval Museum in Hackensack, New Jersey. Accessed 30-08-2007.
* Okinawa Suicide Boat. Photos of the Japanese Suicide Demolition Boat at the Battleship Cove Naval Museum in Fall River, Massachusetts. Accessed 30-08-2007.
* The End of Kamikaze. Toka University, Japan. Accessed 30-08-2007.
* Day of the Kamikaze. Smithsonian Networks. Accessed 30-08-2007.


رج:جاپون تاریخ
رج:جهونی جنگ دوم